paragraph_text: Također je uređeno da će se djačkim satnijama priključiti i ona mladež od navršene 15. godine do navršene 18 godine, koja ne polazi škole ali je bez zaposlenja kako u gradovima, tako i po selima. U Zagrebu su se ovakovi pojedinci morali javiti osobno u uredu Akademskog Ustaškog Stožera, Preradovićeva ulica 17 (dvorišna zgrada) od 7. svibnja pa do 25. svibnja 1941. zaključno, dok u svim ostalim mjestima se ta mladež priključila 26. svibnja 1941. mjesnim zapovjedništvima satnija.